Oficejo de Unuiĝintaj Nacioj por Kunordigo de Homaj Aferoj

La Oficejo de Unuiĝintaj Nacioj por Kunordigo de Homaj Aferoj (OUNKHA, angla mallongigo OCHA) estas organo de Unuiĝintaj Nacioj (UN) fondita en decembro 1991 de la Ĝenerala Asembleo por fortigi la internacian respondon al kompleksaj krizoj kaj naturaj katastrofoj. Ĝi estas la posteulo de la Oficejo de Kunordiganto de Unuiĝintaj Nacioj por Katastrohelpo.

La Departemento pri Homaj Aferoj estis establita tuj poste de la Ĝenerala Sekretario, sed en 1998 estis kunfandita, kiu fariĝis la ĉefa fokuso de UN pri gravaj katastrofoj. La mandato de OUNKHA poste plilarĝiĝis por inkluzivi kunordigan humanecan helpon, politikan disvolvon kaj humanecan pledadon. Ĝiaj agadoj inkluzivas organizadon kaj kontroladon de humaneca financado, reklamado, decidado de politikoj kaj interŝanĝo de informoj por faciligi rapidrespondajn teamojn por krizhelpo.

OUNKHA estas gvidata de la Ĝenerala Sub-Sekretario pri Humanecaj Aferoj kaj Kunordiga Krizhelpa Kunordiganto, nomumita por kvinjara oficperiodo. Ekde la jaro 2021, la rolo estis plenumita de Martin Griffiths el Britio. Lia antaŭulo ekde 2017 estis Mark Lowcock, same el Britio.UNDG Members, en la retejo undg.org de la Disvolva Grupo de Unuiĝintaj Nacioj, arkivigita en aprilo 2015 ()

La oficejo interalie organizis la Mondan Homaran Pintkunvenon 2016 en Istanbulo, Turkio. Ĝi estas konstanta observanto en la Disvolva Grupo de Unuiĝintaj Nacioj.

 Vidu ankaŭ 
 Unuiĝintaj Nacioj

 Eksteraj ligiloj 

 Oficiala retpaĝaro

 Referencoj 

Kategorio:Humanecaj organizaĵoj
Kategorio:Unuiĝintaj Nacioj